Το **Δημοκρατικό Λαϊκό Κόμμα «Νουρ Οτάν»** (καζακικά: "Нұр Отан" Халықтық Демократиялық Партиясы, *"Nur-Otan" Halyqtyq Demokrati'i'alyq Parti'i'asy*; ρωσικά: "Нур Отан" Народно-Демократическая Партия‎,*"Nur-Otan" Narodno-Demokraticheskaya Partiya*), γνωστό και ως **Νουρ Οτάν** (καζακικά: Нұр Отан, "Ακτινοβόλα Πατρίδα"), είναι το κυρίαρχο πολιτικό κόμμα στο Καζακστάν. Τα μέλη του ξεπερνούν τα 762.000. Από το 2007 πρόεδρος του είναι ο πρώην πρόεδρος του Καζακστάν Νουρσουλτάν Ναζαρμπάγιεφ.

Στο κόμμα, προκάτοχος του Ναζαρμπάγιεφ ήταν ο Μπαχτιζάν Ζουμαγκούλοφ. Ο πρώτος αναπληρωτής πρόεδρος του κόμματος είναι ο Ασκάρ Μιρζαχμέτοφ.

Τίτλος
------

Αφίσα του κόμματος Οτάν στο Τουρκεστάν
Το όνομα «Νουρ Οτάν» μεταφράζεται από τα Καζακικά στα ρωσικά ως «Το Φως της Πατρίδας». Στον τύπο συναντάται και με την ονομασία «Νέο Οτάν» (Ζάνα Οτάν). Η πτέρυγα νεολαίας του κόμματος «Νουρ Οτάν» ονομάζεται «Ζας Οτάν» (στα ελληνικά αποδίδεται ως «Νεαρή Πατρίδα»).

Στις 22 Δεκεμβρίου 2006, στο 10ο έκτακτο συνέδριο του κόμματος Οτάν, εγκρίθηκε πρόταση για τη μετονομασία του Δημοκρατικού πολιτικού κόμματος Οτάν στον σημερινό του τίτλο, Δημοκρατικό Λαϊκό Κόμμα Νουρ Οτάν. Επίσης, εγκρίθηκαν τροποποιήσεις στο καταστατικό του Δημοκρατικού Πολιτικού Κόμματος Οτάν.

Στις 18 Οκτωβρίου 2013 το Λαϊκό Δημοκρατικό Κόμμα «Νουρ Οτάν» μετονομάστηκε σε «Νουρ Οτάν».

Ιστορία
-------

Η έδρα του Νουρ Οτάν στην Αστάνα
Ο προκάτοχος του κόμματος, το κόμμα Πατρίδα, ιδρύθηκε αρχικά στις 12 Φεβρουαρίου 1999 μετά τη συγχώνευση αρκετών φιλοπροεδρικών κομμάτων. Μεταξύ αυτών των κομμάτων ήταν η Λαϊκή Ένωση του Καζακστάν, το Φιλελεύθερο Κίνημα του Καζακστάν και το Κίνημα «Για το Καζακστάν - 2030». Στο «συνενωτικό» συνέδριο το νέο κόμμα περιέγραψε ένα πρόγραμμα που υποστηρίζει σε μεγάλο βαθμό την κυβέρνηση του Ναζαρμπάγιεφ.

Το 2004, στις τελευταίες βουλευτικές εκλογές όπου συμμετείχε με το όνομα **Οτάν**, το κόμμα κέρδισε το 60.6% των ψήφων και 42 από τις 77 έδρες. Το Οτάν συγχωνεύθηκε με το Ασάρ της Νταρίγκα Ναζαρμπάγιεβα στις 25 Σεπτεμβρίου 2006. Οι έδρες του κόμματος αυξήθηκαν κατά 4, φτάνοντας στις 46 έδρες επί συνόλου 77 εδρών.

Μετά το σχηματισμό του συγχωνευμένου κόμματος, ο Ναζαρμπάγιεφ είπε στην κόρη του «Πες στα μέλη του Ασάρ ότι ... επιστρέφεις στον πατέρα σου». Η Ναζαρμπάγιεβα δήλωσε στις 19 Ιουνίου 2006 ότι όλα τα φιλοπροεδρικά κόμματα πρέπει να συνδυαστούν για να δημιουργήσουν μια ομάδα «με την οποία κανένα άλλο κόμμα δεν θα είναι σε θέση να το ανταγωνιστεί τα επόμενα 50 χρόνια.»

Τον Δεκέμβριο του 2006 ανακοινώθηκε ότι δύο κόμματα, το Κόμμα των Πολιτών και το Αγροτικό Κόμμα, θα ακολουθήσουν την πορεία του Ασάρ και θα συγχωνευθούν με το Οτάν. Οι έδρες του Οτάν αυξήθηκαν περαιτέρω, φτάνοντας τις 57. Ο Ναζαρμπάγιεφ δήλωσε ότι αναμένει τη συγχώνευση περισσότερων κομμάτων με το Οτάν. Ο Ναζαρμπάγιεφ δήλωσε ότι πρέπει να υπάρχουν λιγότερα, ισχυρότερα κόμματα που «υπερασπίζονται αποτελεσματικά τα συμφέροντα του πληθυσμού». Στο επόμενο συνέδριο του κόμματος στις 22 Δεκεμβρίου 2006, οι σύνεδροι ψήφισαν να μετονομάσουν το κόμμα σε Νουρ Οτάν.

Στις εκλογές της 18ης Αυγούστου 2007, το κόμμα κέρδισε το 88.05% των ψήφων και όλες τις έδρες του κοινοβουλίου. 

Τον Οκτώβριο του 2011 το κόμμα υπέγραψε συμφωνία συνεργασίας μεταξύ του Νουρ Οτάν και του ουκρανικού Κόμματος Περιφερειών στο Νουρσουλτάν. Το 2015 υπέγραψε συμφωνία συνεργασίας με την Ενωμένη Ρωσία.

Εκλογικά αποτελέσματα
---------------------

### Πρόεδρος

| Εκλογικό έτος | Υποψήφιος | % συνολικών ψήφων | % συνολικής ψήφου | Αποτέλεσμα |
| --- | --- | --- | --- | --- |
| 2011 | **Νουρσουλτάν Ναζαρμπάγιεφ** | 7.850.958 | 95,55% | **Εξελέγη** |
| 2015 | **Νουρσουλτάν Ναζαρμπάγιεφ** | 8.833.250 | 97,75% | **Εξελέγη** |
| 2019 | **Κασίμ Τζομάρτ-Τοκάγιεφ** | 6.504.024 | 70,76 | **Εξελέγη** |

### Μαζιλίς

| Αποτέλεσμα | Έδρες που κερδήθηκαν | Μεταβολή εδρών | Συνολικές ψήφοι | Μερίδιο ψήφων | Θέση | Αρχηγός του κόμματος |
| --- | --- | --- | --- | --- | --- | --- |
| 2007 | 98 / 98 | Αύξηση98 | 5.247.720 | 88.40% | Κυβέρνηση πλειοψηφίας | Καρίμ Μασίμοφ |
| 2012 | 83 / 98 | Μείωση15 | 5.621.436 | 80.99% | Κυβέρνηση πλειοψηφίας | Καρίμ Μασίμοφ |
| 2016 | 84 / 98 | Αύξηση1 | 6.183.757 | 82.20% | Κυβέρνηση πλειοψηφίας | Νουρσουλτάν Ναζαρμπάγιεφ |

Διεθνείς συνεργασίες
--------------------

Το κόμμα διατηρεί φιλική συνεργασία με τα πολιτικά κόμματα:

* Ρωσία ! Ρωσία: Ενωμένη Ρωσία
* Τατζικιστάν ! Τατζικιστάν: Λαϊκό Δημοκρατικό Κόμμα του Τατζικιστάν
* Αζερμπαϊτζάν ! Αζερμπαϊτζάν: Νέο Αζερμπαϊτζάν
* Κίνα ! Κίνα: Κομμουνιστικό Κόμμα της Κίνας
* Ουκρανία ! Ουκρανία: Κόμμα Περιφερειών (2011—2015)
* Αρμενία ! Αρμενία: Δημοκρατικό Κόμμα της Αρμενίας

Δείτε επίσης
------------

* Ζας Οτάν

Παραπομπές
----------

1. ↑
2. ↑  Isaacs, Rico (2011). *Party System Formation in Kazakhstan*. Routledge. σελ. 224.
3. 1 2  Kazakhstan: Ruling Party Gets Even Bigger RadioFreeEurope/RadioLiberty
4. ↑  «President of Kazakhstan Nursultan Nazarbayev is the head of the Nur Otan party». Αρχειοθετήθηκε από το πρωτότυπο στις 5 Ιουνίου 2008. Ανακτήθηκε στις 1 Φεβρουαρίου 2018.
5. ↑  Новости Пресс-службы Посольства республики Казахстан в Российской федерации
6. ↑  «НДП «Нур Отан» переименовали в партию «Нур Отан» — Политика, 18 октября 2013». Αρχειοθετήθηκε από το πρωτότυπο στις 19 Οκτωβρίου 2013. Ανακτήθηκε στις 1 Φεβρουαρίου 2018.
7. ↑  «Information on Political Parties Participating on the Basis of Party Slates in Elections to Majilis of Parliament of the Republic of Kazakhstan». Αρχειοθετήθηκε από το πρωτότυπο στις 13 Ιουλίου 2007. Ανακτήθηκε στις 1 Φεβρουαρίου 2018.
8. ↑  Parties of Kazakh Leader, Daughter Merge Townhall
9. ↑  Analysis: Kazakh premier takes over daughter's party Αρχειοθετήθηκε 2007-09-29 στο Wayback Machine. Middle East Times
10. ↑  "Pro-Nazarbaev Party Merges With President's Power Base"
11. ↑  Regions Party to cooperate with ruling party in Kazakhstan, Kyiv Post (24 November 2011)

Εξωτερικοί σύνδεσμοι
--------------------

* Επίσημη ιστοσελίδα (Καζακικά, Ρωσικά, Αγγλικά)